Diari Oficial de la Generalitat Valenciana


Sumari del DOGV 4782, del 24-06-2004 (2004/6396)

ORDE de 17 de maig de 2004, de la Conselleria de Cultura, Educació i Esport, per la qual es concedix l'autorització d'obertura i funcionament als centres docents privats de nova creació que s'especifiquen en l'annex.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/6396


Data del document
:   17-05-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Torrent
    * centre d'ensenyament
    * ensenyament privat

ORDE de 17 de maig de 2004, de la Conselleria de Cultura, Educació i Esport, per la qual es concedix l'autorització d'obertura i funcionament als centres docents privats de nova creació que s'especifiquen en l'annex. [2004/F6396]
  
Els expedients han sigut iniciats a instància dels titulars dels centres de nova creació que s'especifiquen en l'annex, en sol·licitud d'autorització d'obertura i funcionament per a impartir Educació Preescolar i Educació Infantil.
  
La Direcció General d'Ensenyament va aprovar, mitjançant resolucions individualitzades per a cada centre, la proposta d'instal·lacions i ús educatiu dels espais reflectits en els plànols presentats per a les autoritzacions dels centres. Per la qual cosa l'autorització d'obertura i funcionament ha d'ajustar-se a allò disposat en l'article 6.3 del Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Cada expedient ha sigut tramitat per la Direcció Territorial de Cultura, Educació i Esport corresponent i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, o el compromís d'aportar-les abans de l'inici de les activitats educatives corresponents, de conformitat amb la normativa aplicable.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general; el Reial Decret 828/2003, de 27 de juny, (BOE de 01.07.03), pel qual s'establixen els aspectes educatius bàsics de l'Educació Preescolar; l'Orde de 2 de febrer de 1998 (DOGV de 11.03.1998), de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991, de 14 de juny, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar, amb efectes des de l'inici del curs acadèmic 2004/2005, l'obertura i funcionament dels centres docents privats de nova creació que s'especifiquen en l'annex, atenent les característiques, ensenyaments i capacitat màxima que s'hi assenyalen, de conformitat amb allò establert en la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.2002).
  
Disposicions addicionals
  
Primera
  
Els centres han de complir el que es disposa en l'article 5 del Reial Decret 1.537/2003, de 5 de desembre (BOE de 10.12.2003), i en el Decret 193/1988, de 12 de desembre (DOGV de 02.02.1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
Els centres El Osito Azul i Mi Chalet, que no hi han aportat la relació de professors i les titulacions respectives hauràn de fer-ho davant la Direcció Territorial de Cultura, Educació i Esport corresponent, que l'aprovarà una vegada dispose de l'informe previ de la Inspecció Educativa, abans de l'inici de les activitats educatives corresponents, de manera que queda ajornada, fins al seu compliment, la posada en funcionament dels ensenyaments que s'autoritzen.
  
Tercera
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 17 de maig de 2004
  
El conseller de Cultura, Educació i Esport
  
ESTEBAN GONZÁLEZ PONS
  
ANNEX
  
Denominació genèrica del centre: Centre d'Educació Preescolar
  
Denominació específica del centre: La Granota
  
Titular: Rosa Villarroya Sancho
  
Domicili: c/ Poeta Espronceda, s/n
  
Localitat: Torrent
  
Província: València
  
Codi: 48020844
  
Ensenyaments i capacitat màxima que s'autoritza:
  
- 2 unitats d'Educació Preescolar, amb 28 llocs escolars, distribuïts de la següent manera:
  
· 1 unitat per a xiquets d'1 a 2 anys, amb 13 llocs escolars.
  
· 1 unitat per a xiquets de 2 a 3 anys, amb 15 llocs escolars.
  
Denominació genèrica del centre: Centre d'Educació Preescolar
  
Denominació específica del centre: El Osito Azul
  
Titular: Mª Pilar Navarro Bayarri
  
Domicili: c/ Reverendo José Noguera, 26
  
Localitat: València
  
Província: València
  
Codi: 59386662
  
Ensenyaments i capacitat màxima que s'autoritza:
  
- 3 unitats d'Educació Preescolar, amb 44 llocs escolars, distribuïts de la següent manera:
  
· 1 unitat per a xiquets d'1 a 2 anys, amb 13 llocs escolars.
  
· 2 unitats per a xiquets de 2 a 3 anys, amb 31 llocs escolars.
  
Denominació genèrica del centre: Centre d'Educació Preescolar i Educació Infantil
  
Denominació específica del centre: Mi Chalet
  
Titular: María Luisa Sirvent Giner
  
Domicili: c/ Impressor José de Orga, 10
  
Localitat: València
  
Província: València
  
Codi: 17950062
  
Ensenyaments i capacitat màxima que s'autoritza:
  
- 4 unitats d'Educació Preescolar, amb 57 llocs escolars, distribuïts de la següent manera:
  
· 1 unitat per a xiquets de 0 a 1 any, amb 8 llocs escolars.
  
· 1 unitat per a xiquets d'1 a 2 anys, amb 13 llocs escolars.
  
· 2 unitats per a xiquets de 2 a 3 anys, amb 36 llocs escolars.
  
- 1 unitat d'Educació Infantil, amb 21 llocs escolars.